Тут старац падняў вочы і працягнуў: Пакаянне - гэта не паншчына, не пакаранне, якое трэба адбыць і ўсё. Пакаянне - гэта духоўны лек. Вось калі табе забаліць, калі не зможаш каму дараваць, то ты прымі гэтыя лекі - пакаянне. Будзеш часцей яго ўжываць, будзе больш у табе сілы Божай. Дух Божы будзе ў табе і будзе змагацца з грахом, які ўкараніўся ў табе. Людзі памыляюцца, калі думаюць, што яны зло перамогуць толькі сваёй сілай. Толькі Бог можа канчаткова знішчыць зло ці яго змяніць. Твае старанні ў барацьбе з грахом паказалі, што табе патрэбны Божы Дух. Маліся, напаўняйся Духам Божым. Памятай пра пакаянне! Асабліва ў часе спакусы...